Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: [8. számú melléklet a 8/2001. (I. 26.) FVM rendelethez]
Paragraph Index: 1037

1. A nitrogénáramlás szabályozása miatt szükségesnek bizonyulhat a vákuumszabályozó szelep (G) utánállítása, mivel lehetséges, hogy a vizsgálat alatt kicsapódott bárium-karbonát eltömi a zsugorított üveg lemezeket. A mûvelet akkor kielégítõ, ha az F2 gázmosóban lévõ bárium-hidroxid oldat tiszta marad. Ellenkezõ esetben ismételjük meg a vizsgálatot. Hagyjuk abba a melegítést, és szedjük szét a készüléket. A bárium-hidroxid eltávolításához mossuk el mindegyik gázelosztót mind kívül, mind belül, és gyûjtsük össze a mosásterméket a megfelelõ gázmosóban. Helyezzük a gázelosztókat, egyiket a másik után egy 600 ml-es fõzõpohárba, amelyet késõbb a meghatározás során fogunk használni. A zsugorított-üveg szûrõtégelyt használva gyorsan szûrjük meg vákuum alatt elõször az F2, majd az F1 gázmosó tartalmát. Gyûjtsük össze a csapadékot a gázmosók vízzel (3.10.) történõ átmosásával, és mossuk át a tégelyt az ugyanebbõl a vízbõl vett 50 ml-es mennyiséggel. Helyezzük a szûrõtégelyt a 600 ml-es fõzõpohárba, és adjunk hozzá körülbelül 100 ml vizet. Öntsünk körülbelül 50 ml kiforralt vizet mindegyik gázmosóba, és öt percen át buborékoltassunk nitrogént a gázelosztókon keresztül. Egyesítsük a vizet a fõzõpohárból származóval. Ismételjük meg a mûveletet még egyszer, hogy a gázelosztók átmosása alapos legyen. 5.4. A szerves anyagból származó karbonátok mérése Adjunk öt csepp fenolftaleint (3.8.) a fõzõpohár tartalmához. Az oldat színe pirosra változik. Titráljuk sósavval (3.5.), amíg a rózsaszín szín éppen eltûnik. Alaposan keverjük az oldatot, hogy biztosak lehessünk benne, a rózsaszín szín nem tér vissza. Adjunk hozzá öt csepp brómfenol-kéket, és titráljuk sósavval, amíg az oldat színe sárgává nem válik. Adjunk hozzá további 10 ml sósavat (3.5.). Melegítsük az oldatot forráspontig, és folytassuk a forralását legfeljebb egy percig. Gondosan ellenõrizzük, hogy ne maradjon csapadék a folyadékban. Hagyjuk kihûlni, és titráljuk vissza nátrium-hidroxid oldattal (3.6).

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes